
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-992-lē

	
	(prot. Nr. 28, 97. §)




Par Rīgas valstspilsētas pašvaldības zemes vienības (zemes starpgabala) Druvas ielā, Rīgā (kadastra Nr. 01001050694; kadastra apzīmējums 01001050669), atsavināšanu


Adresāts: [..], kura ir zemes vienības [..], Rīgā (kadastra apzīmējums [..]), īpašniece (turpmāk arī – Ierosinātāja).

Izskatījusi Ierosinātājas 12.06.2026. atsavināšanas ierosinājumu, Rīgas dome konstatēja:
[bookmark: _Hlk63261330]1) pamatojoties uz Publiskas personas mantas atsavināšanas likuma 4. panta ceturtās daļas 1. punktu, zemes vienības [..], Rīgā (kadastra apzīmējums [..]), īpašniece ierosina atsavināt savai zemes vienībai piegulošo zemes vienību Druvas ielā, Rīgā (kadastra Nr. 01001050694; kadastra apzīmējums 01001050669), kā zemes starpgabalu; 
[bookmark: _Hlk129790744]2) atbilstoši Publiskas personas mantas atsavināšanas likuma 1. panta 11. punkta “a” apakšpunktam zemes vienība Druvas ielā, Rīgā (kadastra Nr. 01001050694; kadastra apzīmējums 01001050669), 73 m2 platībā ir zemes starpgabals (turpmāk arī – Zemes starpgabals), jo tās platība un konfigurācija neatbilst Rīgas domes 15.12.2021. saistošajos noteikumos Nr. 103 “Rīgas teritorijas izmantošanas un apbūves saistošie noteikumi” (turpmāk – Saistošie noteikumi) noteiktajām prasībām par patstāvīgu apbūvējamu zemes vienību; 
3) Zemes starpgabals 02.06.2026. ierakstīts Rīgas pilsētas zemesgrāmatas nodalījumā Nr. 100000956442, un īpašuma tiesības uz to nostiprinātas Rīgas valstspilsētas pašvaldībai;
4) atbilstoši Saistošajiem noteikumiem Zemes starpgabals atrodas savrupmāju apbūves teritorijā (DzS1) un izmantojams atbilstoši ar Saistošajiem noteikumiem apstiprināto Rīgas teritorijas plānojuma teritorijas izmantošanas un apbūves noteikumu 
2.1. un 4.1.1. apakšnodaļas prasībām;
5) atbilstoši ar Saistošajiem noteikumiem apstiprinātās Rīgas teritorijas plānojuma grafiskās daļas kartei “Galvenās aizsargjoslas un citi teritorijas izmantošanas aprobežojumi” Zemes starpgabals atrodas ķīmiskajā aizsargjoslā ap ūdens ņemšanas vietu, kur jāievēro Aizsargjoslu likuma 35. panta prasības un 39. panta 3. punktā noteiktais, proti, ķīmiskajā aizsargjoslā paredzētās darbības realizēšanai jāsaņem Valsts vides dienesta tehniskie noteikumi; 
6) atbilstoši Rīgas valstspilsētas pašvaldības Pilsētas attīstības departamenta 21.07.2026. vēstulē Nr. DA-26-1343-dv norādītajam Zemes starpgabals tiek izmantots un faktiski nodrošina piekļuvi Ierosinātājai piederošajai zemes vienībai [..], Rīgā (kadastra apzīmējums [..]), un uz tās izvietotajai apbūvei;
7) Zemes starpgabalā aug liels koks, tāpēc, apsaimniekojot Zemes starpgabalu, jāievēro Ministru kabineta 02.05.2012. noteikumi Nr. 309 “Noteikumi par koku ciršanu ārpus meža” un Rīgas domes 12.06.2024. saistošie noteikumi Nr. RD-24-276-sn “Par koku, kas aug ārpus meža, aizsardzību, uzturēšanu un ciršanu”.
Pastāvot apstāklim, ka Zemes starpgabals nepieciešams un tiek izmantots piekļuvei pie piegulošās zemes vienības, piemērojams Publiskas personas mantas atsavināšanas likuma 44. panta astotās daļas 1. punkts, kurā noteikts, ka zemes starpgabalu, kas nepieciešams, lai nodrošinātu pieslēgumu koplietošanas ielai, var pārdot ierobežotam subjektu lokam – piegulošās zemes vienības īpašniekam.
Lai sasniegtu Publiskas personas mantas atsavināšanas likumā noteikto mērķi, proti, nodrošinātu piekļūšanu pie zemes vienības (un uz tās izvietotās apbūves) [..], Rīgā (kadastra apzīmējums [..]), Zemes starpgabals atsavināms tās īpašniekam.
Ievērojot zemes resursu labas pārvaldības principus un pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 2. punktu, 4. panta pirmo daļu un ceturtās daļas 1. punktu, 5. panta pirmo, 4.1 un piekto daļu, 37. panta pirmās daļas 4. punktu, 44. panta astotās daļas 1. punktu, Rīgas dome, balsojot “par” – 48 balsis, “pret” – 0 balsis, “atturas” – 0 balsis, nolemj: 

1. Atsavināt Rīgas valstspilsētas pašvaldības zemes vienību (zemes starpgabalu) Druvas ielā, Rīgā (kadastra Nr. 01001050694; kadastra apzīmējums 01001050669), 73 m2 platībā, pārdodot par brīvu cenu piegulošās zemes vienības [..], Rīgā (kadastra apzīmējums [..]), īpašniekam.

2. Rīgas valstspilsētas pašvaldības Īpašuma departaments ir atbildīgs par lēmuma izpildi.



	Rīgas domes priekšsēdētājs
	V. Kleinbergs




Zvaigzne 67037387
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
image1.jpeg




